1. pielikums

TEHNISKĀ SPECIFIKĀCIJA
Iepirkuma priekšmets:
Apkures sistēmas tehniskais audits pašvaldības ēkās ar mērķi iegūt visaptverošu informāciju projektēšanas darbiem energoefektīvas, automatizētas un BMS vadāmas apkures sistēmas izveidei

1. Mērķis un uzdevums
Audita mērķis ir iegūt detalizētu informāciju par ēku esošo apkures sistēmu un sistēmu komplektējošo izstrādājumu tehnisko stāvokli, efektivitāti, vadības iespējām un saderību ar nākotnes BMS (Building Management System) risinājumiem, lai nodrošinātu datu bāzi projektēšanas darbu uzsākšanai un investīciju pamatošanai.
Uzdevumu var grozīt gadījumos, kurus nevarēja paredzēt šī uzdevuma sastādīšanas laikā un tas ir nepieciešams kvalitatīvākai audita izstrādei.
2. Veicamie darbi un apjoms
Pakalpojuma sniedzējam jāveic audits katrā no norādītajām ēkām (iekļaujot visas tehniskās telpas un mezglus), un jāapkopo šāda informācija:

2.1. Tehniskā apsekošana un datu vākšana
· Apkures sistēmas veids (viencaurules, divcauruļu, hibrīds; augšējais vai apakšējais apkures sistēmas cauruļu sadalījums), vecums/esošais ekspluatācijas ilgums un konfigurācija (piemēram, ūdens/gaiss, centralizētā vai lokālā siltumapgāde);
· Apkures sistēmas un to komponenšu aptuvenais vecums/ekspluatācijas ilgums;

· Siltumtīklu ievads ēkā un tā tehniskais stāvoklis. Siltumenerģijas skaitītāji;

· Siltumnesēja temperatūras grafiks uz siltumenerģijas piegādātāja piederības robežas;
· Apkures iekārtu (katli, siltummaiņi, akumulācijas tvertnes, sūkņi, sadales mezgli u.c.) tips, jauda, ražotājs, uzstādīšanas gads un tehniskais stāvoklis;
· Vai ēkas apkures sistēmā ir balanss (jā/nē);
· Cauruļvadu shēma, materiāli, diametri, siltumizolācijas materiāls un siltumizolācijas stāvoklis, cauruļvadu izvietojums (pa sienu/iebūvēti sienā u.c.) un garums, vārsti un to veidi, krāni (to tipi, ar/bez attālinātas vadības iespējām att.), siltumnesēja plūsmas virziens, cauruļvada materiālam piemērotais maksimālais darba spiediens un maksimālā darba temperatūra;
· Siltummezgla pieslēguma shēma (atkarīgā/neatkarīgā) un siltummezglā esošais siltummainis (plākšņveida, cilindriskais caurule-caurulē vai cita veida) un tā tehniskais stāvoklis;
· Siltummezgla regulēšanas un vadības bloks (marka, instrukcijas grāmata u.c. informācija);

· Siltummezglu skaits ēkā un pielietojums (apkures siltummainis, ventilācijas, kombinētais, karstā ūdens sagatavošanas siltummainis);
· Siltummezgla iekārtu un armatūras shēma;
· Temperatūras T1, T2, T3, T4 mērītāji - ir/nav;
· Siltummezgla atrašanās vieta (piem. pagrabs, 1.stāvs), siltummezgla gabarīti un telpas tehniskais stāvoklis (telpas izmēri, konstrukcijas, logu un durvju ailu izmēri,  tīrība, mitrums, apgaismojums, kanalizācija, vēdināšana);
· Siltummezgla pārbaudes akts (ir/nav);
· Siltummezgla āra temperatūras sensors (novietojums, orientācija pret ziemeļu virzienu, tehniskais stāvoklis);
· Automātikas un vadības sistēmu esamība un tips (piemēram, vietējā automātika, BMS integrācija);
· Telpu apsildes elementi (radiatori, konvektori, grīdas apsilde) – tips, jauda, izmēri, radiatoru pieslēguma shēma/mezgli, izvietojums, funkcionāli-tehniskais stāvoklis, pieslēgums (ar/bez apsaites u.c.);
· Sildķermeņu termoregulatori (ir/nav; modelis) un to vadības iespējas;
· Siltummezglu automatizācijas pakāpe;
· Siltumenerģijas skaitītāji un monitoringa ierīces (tips, datu attālināta nolasīšana un pieslēguma iespējas mākoņplatformām);
· Ēkas kopējā platība un kubatūra.
2.2. Enerģijas patēriņa un efektivitātes analīze
· Apkures un karstā ūdens patēriņš pēdējos 3 gados (dati pieejami pie Pasūtītāja);
· Siltumapgādes sistēmas siltumenerģijas zudumu novērtējums un avotu identificēšana – precizēt ar Pasūtītāju;
· Iekārtu darbības režīmu analīze (apkures, starpsezonu, maksimuma laikā);
· Iespējamie pārregulēšanas vai balansēšanas trūkumi.
2.3. Vadības un automatizācijas iespējas
· Esošo sistēmu saderība ar A vai B klases BMS vadības platformām (saskaņā ar ISO 52120- 1);
· Vadības punktu pieejamība (vārsti, sūkņi, devēji u.c.);
· Esošo komunikācijas protokolu apzināšana (BACnet, Modbus, LON, u.c.).
2.4. Foto fiksācija un auditā iekļaujamās shēmas:
· Katrā objektā jāveic foto dokumentāciju visām galvenajām komponentēm;
· Jāizstrādā principshēmas (izometriskā shēma) esošajām apkures sistēmām, ja tādas nav pieejamas no iepriekšējiem projektiem;
· Katra stāva plāns ar radiatoru (ir/nav termovārsts konkrētajam radiatoram) un stāvvadu izvietojumu, piesaistes, iekārtu markas, sildķermeņa pieslēguma tips, cauruļvadu diametri;
· Siltummezgla principiālā shēma (kontūri, noslēgierīču un vārstu numerācija, cauruļvadu diametri, iekārtu markas, cauruļvadu materiāls, atgaisošanas un drenāžas vārsti, filtri, spiediena starpības regulatori, siltummaiņi, cirkulācijas sūkņi. Ja ir akumulācijas tvertne, tad informācija par tvertni, tās tilpumu, materiālu, tvertnes pieslēguma shēmu un ventiļiem, u.c. nepieciešamā informācija. Izplešanās tvertnēm tips, tilpums, maksimālais darba spiediens).

3. Rezultāti un gala atskaite
Pakalpojuma sniedzējam jāiesniedz gala atskaite par katru objektu 2 papīra formāta dokumenti un viens digitāla formāta dokuments, kas sevī ietver:

· Principshēmas (izometriskā shēma) esošajām apkures sistēmām, ja tādas nav pieejamas no iepriekšējiem projektiem (PDF un DWG formātā).

· Katra stāva plāns ar radiatoru un stāvvadu izvietojumu (PDF un DWG formātā).

· Tehniskā stāvokļa novērtējumu (t.sk. kritisko mezglu identificēšana) (Excel formātā).
· Siltumapgādes sistēmas efektivitātes analīze un uzlabojumu potenciāls.
· Vadības un automatizācijas potenciāls (ko var automatizēt, ko nepieciešams mainīt).
· Priekšlikumus esošās apkures sistēmas pielāgošanai, modernizācijai, remontam vai nomaiņai.
· Datu apkopošana atsevišķā projektēšanai izmantojamā formātā, t.sk. Excel un DWG formātos.
